Selgitan, miks ma nii arvan. Kõigepealt panen kirja Kõlli Hansu lapsed, kelle olemasolu on teada nii hilisemate abielude kui ka sünnimeetrika  kannete järgi:  1) tütar Kai, ristiti 29.08.1714, abiellus 14.12.1735 Möldre Hansu Lauri sulase Hansuga  2) poeg, kelle nime pole sünnikandesse märgitud, kuid pakun selleks Hans, ristiti 15.01.1716, tema edasise elukäigu kohta on mul raamatus kirjapandust erinev teooria, millest eraldi allpool  3) tütar Mari, ristiti 02.03.1718, abiellus 02.09.1744 Lauri Jaani Hindriku poja Hindrikuga Alavere mõisale kuulunud Rasivere külast  4) poeg Jüri, ristiti 06.03.1720, suri ja maeti 24.04.1720  5) poeg Toomas, ristiti 25.03.1721, abiellus 11.12.1748 Nuhja Miku tütre Kaiga Alavere mõisale kuulunud Palukülast  6) poeg Jaan, ristiti 13.10.1722, abiellus 06.12.1752 Kubja Jüri tütre Krõõdaga arvatavasti Ravalt  7) tütar Ann, sündis 22.09.1726, ristiti 29.09.1726, abiellus 16.12.1745 Latika Juhaniga Kanaverest.